
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL EKSTREMALIOSIOS SITUACIJOS PASKELBIMO ŠAKIŲ RAJONO SAVIVALDYBĖS TERITORIJOJE

2018 m. liepos    d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo  14 straipsnio 7 punktu, 27 straipsnio 2 dalies 2 punktu, Ekstremaliųjų įvykių kriterijų sąrašo, patvirtinto Lietuvos Respublikos Vyriausybės 2006 m. kovo 9 d. nutarimu Nr. 241 „Dėl ekstremaliųjų įvykių kriterijų sąrašo patvirtinimo“, 11.2 papunkčiu, Ekstremaliųjų situacijų skelbimo ir atšaukimo tvarkos aprašo, patvirtinto Lietuvos Respublikos Vyriausybės 2010 m. rugpjūčio 31 d. nutarimu Nr. 1243 „Dėl ekstremaliųjų situacijų skelbimo ir atšaukimo tvarkos aprašo patvirtinimo“, 3.4 papunkčiu, 5 punktu ir atsižvelgdamas į Šakių rajono savivaldybės Ekstremalių situacijų komisijos posėdžio 2018 m. liepos 20 d. protokolą:
1. S k e l b i u Šakių rajono savivaldybės teritorijoje savivaldybės lygio ekstremaliąją situaciją dėl nustatyto afrikinio kiaulių maro ligos protrūkio Prūselių k., Šakių sen., Šakių r. sav.
2. S k i r i u Šakių rajono savivaldybės ekstremaliosios situacijos operacijų vadovu Valstybinės maisto ir veterinarijos tarnybos Šakių valstybinės maisto ir veterinarijos tarnybos viršininką – valstybinį veterinarijos inspektorių, Šakių rajono savivaldybės Ekstremalių situacijų komisijos narį Artūrą Šimkų. 
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius 		                                                                  Dainius Grincevičius

